ai4bharat/Pralekha huggingface dataset:
మంత్రిమండలి
బయోఎనర్జీ రంగం లో సహకారం కోసం బ్రెజిల్ కు మరియు భారతదేశాని కి మధ్య ఎంఒయు పై సంతకాల కు ఆమోదం తెలిపిన మంత్రిమండలి
బయోఎనర్జీ రంగం లో సహకారం కోసం బ్రెజిల్ కు మరియు భారతదేశాని కి మధ్య అవగాహన పూర్వక ఒప్పంద  పత్రం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రపంచం లో శక్తి ని వినియోగించుకొంటున్న ప్రధానమైన దేశాల లో భారతదేశం, బ్రెజిల్ లు ఉన్నాయి. బ్రెజిల్ యావత్తు లాటిన్ అమెరికా మరియు కెరేబియన్  ప్రాంతం లో భారతదేశాని కి అతి ప్రధానమైన వ్యాపార భాగస్వామ్య దేశాల లో ఒక దేశం గానూ ఉంది. ప్రస్తుతం బ్రెజిల్ ప్రపంచం లో కెల్లా రెండో అతి పెద్ద బయోఫ్యూయల్స్ ఉత్పత్తిదారు దేశం గా కూడా ఉంది. బ్రెజిల్ యొక్క శక్తి మిశ్రణం లో 18 శాతం మేరకు బయోఫ్యూయల్స్, ఇంకా బయో ఇలెక్ట్రిసిటీ లు లెక్క కు వస్తున్నాయి. బయోఫ్యూయల్స్ రంగం లో భారతదేశం సైతం ప్రధానం గా దృష్టి ని కేంద్రీకరించింది. బయోఫ్యూయల్స్ కు సంబంధించి 2018వ సంవత్సరం లో నూతన విధానాన్ని ప్రకటించిన మేరకు 2030వ సంవత్సరం కల్లా పెట్రోల్ లో ఇథనాల్ ను 20 శాతం మేరకు మేళవించాలని, డీజల్ లో 5 శాతం మేరకు బయోడీజల్ ను మేళవించాలని భారతదేశం లక్ష్యం గా పెట్టుకొంది.
బ్రెజిల్ అధ్యక్షుడు మరియు భారతదేశ ప్రధాన మంత్రి శ్రీ నరేంద్ర మోదీ లు 2016వ సంవత్సరం లో భారతదేశం లో సమావేశమైన సందర్భం లో రెండో తరం బయోఫ్యూయల్స్ రంగం తో పాటు అక్షయ శక్తి తాలూకు పరిశోధన రంగంలోను, అభివృద్ధి రంగం లోను సహకారాన్ని అందించుకోవాలని ఉభయ పక్షాలు అంగీకరించాయి.
ఈ మేరకు బయోఫ్యూయల్, బయో ఇలెక్ట్రిసిటీ, బయో గ్యాస్ సప్లయ్-చైన్స్ ల లో పెట్టుబడి ని ప్రోత్సహించడం కోసం, ఆయా రంగాల లో సహకరించుకోవడం కోసం ఒక ఫ్రేమ్ వర్క్ ను ఎంఒయు అందిస్తుంది. వ్యావసాయిక పద్ధతుల కు మరియు విధానాల కు సంబంధించిన సమాచారాన్ని ఇచ్చి పుచ్చుకోవడం, బయోఫ్యూయల్స్ వినియోగం పై ఆధారపడినటువంటి హరిత వాయు ఉద్గార స్థాయిల ను తగ్గించడం కోసం అవలంబించవలసిన విధానాలు; వ్యవస్థీకృత విపణి లో వ్యాపారాని కి ఉద్దేశించిన ఉద్గార న్యూనీకరణ ధ్రువ పత్రాల జారీ, శిలాజ జనిత ఇంధనాల తో వేరు వేరు శాతాల బయోఫ్యూయల్స్ ను మిళితం చేయడానికి సంబంధించినంత వరకు ఇంజిన్ లలో మరియు ఇంధనాల లో ప్రవేశపెట్టవలసినటువంటి మార్పు చేర్పులు / సర్దుబాటులు.. ఇవన్నీ కూడాను ఎంఒయు ముఖ్య అంశాలు గా ఉన్నాయి.
కార్మిక, ఉపాధికల్పన మంత్రిత్వ శాఖ
ట్విట్టర్ హ్యాండిల్ @LabourDG ని ప్రారంభించిన మంత్రి శ్రీ సంతోష్ గంగ్వార్
- కార్మిక సంక్షేమానికి సంబంధించిన తాజా గణాంకాల్ని అందించనున్నహ్యాండిల్
కార్మిక సంక్షేమానికి సంబంధించిన తాజా గణాంకాలను అందించే ప్రయత్నంలో భాగంగా కార్మిక మరియు ఉపాధి శాఖ మంత్రి  శ్రీ సంతోష్ కుమార్ గంగ్వార్ లేబర్ బ్యూరో కోసం ట్విట్టర్ హ్యాండిల్ @LabourDG ని ప్రారంభించారు. ఈ కార్యక్రమంలో కార్మిక, ఉపాధి కార్యదర్శి శ్రీ హీరలాల్ సమారియా, ఎస్ఎల్ఈఏ & డైరెక్టర్ జనరల్ లేబర్ బ్యూరో శ్రీ డీపీఎస్ నేగి తదితరులు పాల్గొన్నారు. ఈ హ్యాండిల్ భారతీయ కార్మిక మార్కెట్ సూచీల స్నాప్షాట్ నిరంతర & నవీకరణ సోర్స్గా ఇది తోడ్పడుతుందని మంత్రి ట్వీట్ చేశారు. కార్మిక మరియు ఉపాధి మంత్రిత్వ శాఖ అనుబంధపు కార్యాలయమై లేబర్ బ్యూరో వేతనాలు, ఆదాయాలు, ఉత్పాదకత, హాజరులేమితనం, కార్మిక ఆదాయం, పారిశ్రామిక సంబంధాలు, పని మరియు జీవన పరిస్థితులు, వివిధ రకాల పని మూల్యాంకనంతో పాటు వివిధ రకాల కార్మిక చట్టాలు మొదలైన వాటిపై కార్మిక అంశాలపై సమాచారాన్ని సేకరించి వాటిని ప్రచారం చేస్తోంది. లేబర్ బ్యూరో ప్రచారం చేసిన సమాచారం దేశంలో ఉపాధి విషయమై ఉపాధిపరమైన నిర్ణయాలు తీసుకొనేందుకు మరియు విధానాల రూపకల్పన విషయమై ప్రభుత్వానికి సలహా ఇవ్వడంలో ఎంతో కీలక పాత్ర పోషిస్తున్నాయి. లేబర్ బ్యూరోకు ఇండెక్స్ నంబర్ల సంకలనం మరియు నిర్వహణ, కార్మిక రంగంలోని గణాంకాల సేకరణ మరియు సర్వేలు నిర్వహించడం, అడ్మినిస్ర్టేటివ్ లేబర్ స్టాటిస్టిక్స్ సంకలనం మరియు వాటి వ్యాప్తికి సంబంధించిన వివిధ కార్యకలాపాలను విధిగా నిర్వహిస్తోంది. లేబర్ బ్యూరో సంస్థ లేబర్ ఫోర్స్ సర్వేలు & ఎంటర్ప్రైజ్ సర్వేలలో నిమగ్నమై ఉంది. ఇది ప్రధానంగా లేబర్ ఫోర్స్కు సంబంధించిన సూచికలకు సంబంధించిన అంచనాలను అందిస్తుంది. లేబర్ బ్యూరో 1946 లో స్థాపించబడింది. లేబర్ బ్యూరో యొక్క రెండు ప్రధాన విభాగాలు ఛండిగఢ్ మరియు సిమ్లాలలో ఉన్నాయి. దీనికి అయిదు ప్రాంతీయ కార్యాలయాలు కూడా ఉన్నాయి. అహ్మదాబాద్, కాన్పూర్, కోల్కతా, గౌహతి మరియు చెన్నైలలో ముంబయి
 చెందిన అదనపు సెక్రటరీ స్థాయి అధికారి డైరెక్టర్ జనరల్గా ఉంటారు. ఇండియన్ ఎకనామిక్ సర్వీస్ మరియు ఇండియన్ స్టాటిస్టికల్ సర్వీస్  నిపుణుల బృందంతో ఇందులో పని చేస్తుంది.
ఆర్థిక మంత్రిత్వ శాఖ
వస్తువులు మరియు సేవల పన్ను నెట్ వర్క్ లో ప్రభుత్వ యాజమాన్యాన్ని పెంచేందుకు మరియు ప్రస్తుతం ఉన్న స్వరూపం లో సంధి కాల ప్రణాళిక తో కూడినటువంటి మార్పు కు ఆమోదం తెలిపిన మంత్రివర్గం
వస్తువులు మరియు సేవల పన్ను నెట్ వర్క్ లో ప్రభుత్వ యాజమాన్యాన్ని పెంచేందుకు మరియు ప్రస్తుత స్వరూపం లో ఈ దిగువ పేర్కొన్న విధంగా సంధి కాల ప్రణాళిక తో కూడినటువంటి మార్పు ను తీసుకు వచ్చేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
జిఎస్టిఎన్ లో ప్రభుత్వేతర సంస్థల చేతిలో ఉన్న యావత్తు 51 శాతం ఎక్విటీ ని కేంద్రం మరియు రాష్ట్ర ప్రభుత్వాలు సరి సమానంగా కొనుగోలు చేయడం తో పాటు ప్రైవేటు కంపెనీల చేతి లో ఉన్న ఎక్విటీ ని కొనుగోలు చేసే ప్రక్రియ ను మొదలుపెట్టేందుకు జిఎస్టిఎన్ బోర్డు ను అనుమతించడం.
వంద శాతం ప్రభుత్వ యాజమాన్యం లోని పునర్ వ్యవస్థీకరించబడే జిఎస్టిఎన్ లో కేంద్రం  మరియు రాష్ట్రాలు  ఎక్విటీ ని కలిగివుండాలి.
జిఎస్టిఎన్ బోర్డు ప్రస్తుత స్వరూపం లో మార్పునకు అనుమతిని ఇవ్వడం; ఇందులో కేంద్రం నుండి మరియు రాష్ట్రాల నుండి ముగ్గురేసి డైరెక్టర్లను చేర్చుకోవడం తో పాటు మరో ముగ్గురు ఇండిపెండెంట్ డైరెక్టర్ల ను బోర్డ్ ఆఫ్ డైరెక్టర్లు నామినేట్ చేస్తారు; ఒక ఛైర్మన్ ను మరియు సిఇఒ ను కూడా నియమించవలసివుంటుంది; అంటే డైరెక్టర్ల మొత్తం సంఖ్య 11 కు చేర్చాలి.
(
వాణిజ్యం, పరిశ్రమల మంత్రిత్వ శాఖ
భారత నాణ్యతా మండలి కార్యకలాపాలు సమీక్షించిన శ్రీ పియూష్ గోయల్
భారత భవితవ్యాన్ని నాణ్యతే నిర్వచిస్తుందన్న మంత్రి
నాణ్యమైన వస్తు సేవలతోనే ఆత్మ నిర్భర్ భారత్ ఎదుగుతుంది
నాణ్యతా ధ్రువీకరణ సహేతుకంగా, పారదర్శకంగా, విశ్వసనీయంగా, తప్పులకు తావులేకుండా ఉండాలి
నాణ్యతే భారతదేశ భవితవ్యాన్ని నిర్వచించబోతున్నదని వాణిజ్య, పరిశ్రమల శాఖామంత్రి శ్రీ పియూష్ గోయల్ అన్నారు. భారత నాణ్యతా మండలి  పనితీరును ఆయన ఈ రోజు వీడియో కాన్ఫరెన్స్ ద్వారా సమీక్షించారు. స్వదేశీ ఉత్పత్తులు, సేవల నాణ్యత ఆధారంగానే ఆత్మ నిర్భర్ భారత్ ఎదుగుతుందని అన్నారు. నాణ్యతా స్ఫూర్తి సామాన్యుని స్థాయి వరకూ వెళ్ళినప్పుడే మన జీవితాల్లోని ప్రతి కోణంలోనూ నాణ్యతా సంస్కృతి కనబడుతుందన్నారు.
పరిశ్రమ, అంతర్గత వాణిజ్య ప్రోత్సాహక విభాగం కింద ఒక స్వతంత్ర, లాభాపేక్ష రహిత సంస్థగా భారత నాణ్యతా మండలి పనిచేస్తుంది. నాణ్యతా ఉద్యమాన్ని దేశమంతటా నిర్వహిస్తూ అక్రెడిటేషన్ నిర్మాణానికి రూపకల్పన చేయటం, నాణ్యతా ఉద్యమాన్ని వ్యాప్తి చేయటం ఈ సంస్థ పని. ఇందుకోసం జాతీయ నాణ్యతా ప్రచారోద్యమాన్ని నిర్వహిస్తుంది. సంబంధిత వర్గాలన్నిటినీ ఇందులో భాగస్వాములను చేస్తూ నాణ్యతాప్రమాణాలకు కట్టుబడేలా అవగాహన కల్పిస్తుంది. దేశ ప్రయోజనాలతోబాటు పౌరులందరి ప్రయోజనాలు కాపాడటమే ధ్యేయంగా ఈ సంస్థ కృషి చేస్తుంది.
గడిచిన కొన్నేళ్ళలో నాణ్యతా మండలి చేస్తున్న కృషిని, అన్ని రంగాలకూ నాణ్యతా ప్రమాణాలను విస్తరింపజేయటాన్ని మంత్రి కొనియాడారు. ఈ ధోరణి అవిచ్ఛిన్నంగా ఇలాగే ముందుకు సాగాలని పిలుపునిచ్చారు. లాక్ డౌన్ కాలంలో నాణ్యతా మండలి అనేక చర్యలు తీసుకున్నదని, అయితే, కోవిడ్ అనంతర కాలంలో మరిన్ని సవాళ్ళు ఎదుర్కోవాల్సి ఉంటుందన్న వాస్తవాన్ని గ్రహించాలని కోరారు. కొత్త నిబంధనలతో కొత్త జీవితం ఉంటుందని, మానవ జీవితంలో ఏదీ మునుపటిలా ఉండబోదని మంత్రి శ్రీ గోయల్ అన్నారు. సామాజిక, కుటుంబ, ఆర్థిక వ్యవహారాలలో పెనుమార్పులు తప్పవని గుర్తుచేశారు. ఈ కొత్త నిబంధనల వలన అన్ని రంగాలలో నాణ్యతా ప్రమాణాలు కూడా కొత్తగా ఉంటాయని అందులో విద్య, వైద్యం, కొనుగోళ్ళు, సేవలు ఉంటాయని అన్నారు. కోవిడ్ అనంతర ఇతర దేశాల్లో కూడా రూపుదిద్దుకుంటున్న నాణ్యతా ప్రమాణాలను అధ్యయనం చేయాలని, స్థానిక పరిస్థితులకు అనుగుణంగా వాటిని అన్వయించుకోవాలని నాణ్యతా మండలికి మంత్రి సూచించారు. దేశంలో నైపుణ్యాల పరంగా ఉన్న లోటుపాట్లను కూడా అధ్యయనం చేయాలని, ఖాళీల భర్తీకి తగిన సూచనలివ్వాలని కోరారు. ప్రత్యక్ష శిక్షణ కోసం సిద్ధం చేసిన మౌలిక సదుపాయాలు ఇకముందు పెద్దగా వాడాల్సిన అవసరం ఉందకపోవచ్చునని, ఆన్ లైన్ శిక్షణే సమర్థంగాను, చౌకగాను అందుబాటులోకి రావచ్చునని చెప్పారు.
నాణ్యతా మదింపు, ధ్రువీకరణ కచ్చితంగా హేతుబద్ధంగాను, విశ్వసనీయంగాను, ఎలాంటి అవకతవకలకూ తావులేని విధంగాను ఉండాల్సిన అవసరాన్ని మంత్రి నొక్కిచెప్పారు. నాణ్యతాప్రమాణాలు, ఉన్నతంగాను, ఆచరణ సాధ్యంగాను ఉండాలని గుర్తు చేశారు. గవర్నమెంట్ ఈ-మార్కెట్ ప్లేస్ తో నాణ్యతా మండలి చేతులు కలిపి అత్యంత విలువైన ఉత్పత్తులు రూపొందించి గవర్నమెంట్ ఈ-మార్కెట్ ప్లేస్ పోర్టల్ లో ధ్రువపత్రంతో సహా పొందుపరచాలన్నారు. విద్య, వైద్యం, ఆతిథ్యసేవలు, రవాణా, పాకేజింగ్, ఫుడ్ ప్రాసెసింగ్, సూక్ష్మ, చిన్నమ్ మధ్యతరహా రంగాలలో నాణ్యతా ప్రమాణాలు రూపొందించి అమలు చేయాల్సిన అవసరాన్ని మంత్రి నొక్కి చెప్పారు. ప్రైవేట్ రంగం కూడా నాణ్యతా ప్రమాణాలను అనుసరించేలా భారత నాణ్యతా మండలి సహాయం చేయాలని శ్రీ గోయల్ పిలుపునిచ్చారు.
రహదారి రవాణా, హైవేల మంత్రిత్వ శాఖ
ఐఐటి పాట్నాతో అవగాహనా ఒప్పందంపై సంతకాలు చేసిన ఎన్ హెచ్ ఐ డిసిఎల్
కేంద్ర రోడ్డు రవాణా & హైవేల మంత్రిత్వ శాఖ పరిధిలోని సిపిఎస్ఇ అయిన జాతీయ రహదారులు & మౌలిక సదుపాయాల అభివృద్ధి కార్పొరేషన్ లిమిటెడ్ , రూర్కీకి చెందిన సిఎస్ఐార్ - సిఆర్ఆర్ఐ, ఐఐటి కాన్పూర్, ఎన్ ఎస్ డిసితో ప్రస్తుత సంవత్సరం 2022-23లో అవగాహనా పత్రాలపై సంతకాలు చేసింది. అంతకుముందు, జాతీయ రహదారుల ఇంజనీరింగ్ లో నవీన, వినూత్న ాలోచనలు, సాంకేతికతలకు సంబంధించిన జానాన్ని పంచుకోవడం కోసం, ఈశాన్య ప్రాంతం, కేంద్ర పాలిత ప్రాంతాలైన లడాఖ్, జమ్ము కాశ్మీర్, అండమాన్ & నికోబార్ లలో అత్యంత కఠినమైన భౌగోళిక ప్రాంతాలు, హైవేలు, సొరంగాలు, ఇతర మౌలిక సదుపాయాల నిర్మాణం కోసం అవిశ్రాంతంగా పని చేస్తున్న కీలక ఇంజినీరింగ్ వృత్తినైపుణ్యం కలిగిన ఎన్ హెచ్ఐడిసిఎల్ నైపుణ్యాలు, సామర్ధ్యాన్ని తాజా పరచడం కోసం ఐఐటి బాంబే & ఐఐటి గువాహతితో అవగాహనా ొప్పందాలపై సంతకాలు చేసుకుంది.
అవగాహన పత్రాలపై సంతకాలు ఛేసుకునేందుకు ఇతర ఐఐటిలు, ఎన్ఐటిలతో ఎన్ హెచ్ఐడిసిఎల్ చర్చలు ప్రారంభించింది. ఈ ప్రక్రియ ఎన్ హెచ్ ఐడిసిఎల్ కు వినూత్న సాంకేతికతలను పరిచయం చేయడంలో తోడ్పడడమే కాక సవాలుగా ఉన్న కొండలు, సరిహద్దు ప్రాంతాలలో రహదారుల నిర్మాణ సమస్యలకు ఆచరణాత్మక పరిష్కారాన్ని కనుగొనేందుకు సహాయపడుతుంది. తాజాగా ఐఐటి, పాట్నాతో 11 అక్టోబర్ 2022న అవగాహనా ఒప్పందంపై సంతకం చేసింది. ఈ ఒప్పందంపై ఐఐటి పాట్నా డైరెక్టర్ అయిన డాక్టర్  టిఎన్ సింగ్, ఎన్ హెచ్ఐడిసిఎల్ మేనేజింగ్ డైరెక్టర్ ఎస్ హెచ్. చంచల్ కుమార్ సంతకాలు చేశారు.
సమాచార, ప్రసార మంత్రిత్వ శాఖ
కేన్స్ చలన చిత్రోత్సవ ప్రారంభ కార్యక్రమంలో శ్రీ అనురాగ్ ఠాకూర్ తో కలిసి పాల్గోనున్న సినీ రంగ ప్రముఖులు
ఆర్. రెహమాన్, శేఖర్ కపూర్, అక్షయ్ కుమార్, రిక్కీ కేజ్ తదితర ప్రముఖులకు రెడ్ కార్పెట్ స్వాగతం
కేన్స్ చలన చిత్రోత్సవం 2022 ప్రారంభ కార్యక్రమం 2022 మే 17న అట్టహాసంగా ప్రారంభం కానున్నది. ప్రారంభోత్సవం రోజున భారతీయ ప్రతినిధి బృందానికి నిర్వాహకులు రెడ్ కార్పెట్ స్వాగతం పలకనున్నారు. ఎర్ర తివాచీపై నడుస్తూ భారతీయ ప్రతినిధి బృందం కార్యక్రమంలో పాల్గొనడానికి వచ్చే కార్యక్రమం భారతీయ ప్రేక్షకులకు కనువిందు చేయనున్నది.
కేంద్ర సమాచార ప్రసార శాఖ మంత్రి శ్రీ అనురాగ్ ఠాకూర్ నాయకత్వంలో భారత ప్రతినిధి బృందం కేన్స్ చలన చిత్రోత్సవంలో పాల్గొంటుంది. ప్రముఖుల జాబితాలో భారతదేశంలోని సంగీత రంగానికి చెందిన ప్రముఖ తారలు ఉన్నారు. భారత ప్రతినిధి బృందంలో కింది ప్రముఖులు సభ్యులుగా ఉంటారు.
శ్రీ అక్షయ్ కుమార్ 
శ్రీ AR రెహమాన్ 
శ్రీ మామ్ ఖాన్ 
శ్రీ నవాజుద్దీన్ సిద్ధిఖీ 
నయనతార 
పూజా హెగ్డే 
శ్రీ ప్రసూన్ జోషి 
శ్రీ ఆర్ . మాధవన్ , కేన్స్లో ప్రపంచ ప్రీమియర్ ఆఫ్ రాకెట్రీ
రిక్కీ కేజ్ 
శ్రీ శేఖర్ కపూర్ 
తమన్నా భాటియా 
వాణీ త్రిపాఠి 
భారతదేశ సంస్కృతి, వారసత్వం, విలువలు, అభివృద్ధిని చలన చిత్రాల ద్వారా ప్రపంచ దేశాలకు వివరించాలని నిర్ణయించారు. దీనిని దృష్టిలో ఉంచుకుని దేశ సంపద వివిధ అంశాలను సూచించే విధంగా దేశం వివిధ ప్రాంతాలకు చెందిన ప్రముఖులను ప్రతినిధి వర్గం సభ్యులుగా ఎంపిక చేయడం జరిగింది.
ఇటీవల జరిగిన 52వ భారత అంతర్జాతీయ చలన చిత్రోత్సవంలో చలన చిత్ర అభివృద్ధికి అనేక కార్యక్రమాలను రూపొందించారు. నెట్ఫ్లిక్స్, అమెజాన్ ప్రైమ్ వంటి ఓటీటీ సంస్థలతో కలిసి పనిచేయడం, 75 క్రియేటివ్ మైండ్స్ ఆఫ్ టుమారో మరియు బ్రిక్స్ చలన చిత్రోత్సవాన్ని గుర్తించడం లాంటి అంశాలకు 52వ భారత అంతర్జాతీయ చలన చిత్రోత్సవం ఆమోదం తెలిపింది. అదే స్ఫూర్తితో, కేన్స్ చలన చిత్రోత్సవంలో అనేక నూతన మరియు ఉత్తేజకరమైన కార్యక్రమాలు చోటు చేసుకోనున్నాయి.
ప్రస్తుత చలన చిత్రోత్సవంలో భారతదేశం గౌరవనీయమైన అధికారిక దేశం హోదాలో పాల్గొంటుంది. గౌరవనీయమైన అధికారిక దేశం హోదాని ఒక దేశానికి కల్పించడం ఇదే తొలిసారి. ఆజాదీ కా అమృత్ మహోత్సవ్ జరుపుకుంటున్న సమయంలో భారతదేశానికి ఈ గౌరవం లభించడం గమనార్హం. భారతదేశం మరియు ఫ్రాన్స్ మధ్య దౌత్య సంబంధాలు ఏర్పడి 75 సంవత్సరాలు పూర్తవుతున్నాయి.
కేన్స్ నెక్స్ట్లో కూడా భారతదేశం గౌరవప్రదమైన దేశమని గుర్తింపు పొందిందని ఇంతకు ముందు మంత్రి ప్రకటించారు. దీని కింద 5 కొత్త స్టార్టప్లకు ఆడియో-విజువల్ రంగానికి చెందిన 5 అంకుర సంస్థలకు ప్రచారం కల్పించి, ప్రోత్సహిస్తామని మంత్రి వెల్లడించారు.
(Visitor Counter : 118
ప్రధాన మంత్రి కార్యాలయం
సర్ ఎమ్. విశ్వేశ్వరయ్య కు శ్రద్ధాంజలి ఘటించిన ప్రధాన మంత్రి
అలాగే, ఇంజినీర్స్డే నాడు ఇంజినీర్ లకు శుభాకాంక్షల ను తెలిపారు
ఇంజినీర్స్ డే సందర్భం లో ప్రధాన మంత్రి శ్రీ నరేంద్ర మోదీ సర్ ఎమ్. విశ్వేశ్వరయ్య కు శ్రద్ధాంజలి ని సమర్పించారు.
కష్టించి పని చేస్తున్న ఇంజినీర్ లకు ఈ సందర్భం లో శుభాకాంక్షల ను శ్రీ నరేంద్ర మోదీ వ్యక్తం చేశారు.
సర్ ఎమ్. విశ్వేశ్వరయ్య నుండి తరాల తరబడి నూతన ఆవిష్కరణ ల సంబంధించినటువంటి మరియు దేశ సేవ కు సంబంధించిన టువంటి ప్రేరణ లభిస్తూ ఉంటుంది అని ప్రధాన మంత్రి అన్నారు. ఈ సంవత్సరం లో చిక్కబళ్ళాపుర కు తాను వెళ్ళిన సందర్భం లో, సర్ ఎమ్. విశ్వేశ్వరయ్య కు శ్రద్ధాంజలి ని సమర్పించినప్పటి దృశ్యాల ను సైతం ప్రధాన మంత్రి శేర్ చేశారు.
ప్రధాన మంత్రి ఎక్స్ మాధ్యం లో కొన్ని ట్వీట్ లను పెడుతూ, వాటిలో -
‘‘#EngineersDay రోజు న, మనం ఒక దార్శనికుడైనటువంటి ఇంజినీర్ మరియు వ్యవహారకుశలుడు సర్ శ్రీ ఎమ్. విశ్వేశ్వరయ్య కు శ్రద్ధాంజలి ని సమర్పిస్తూ వస్తున్నాం. ఆయన తరాల తరబడి నూతన ఆవిష్కరణల కు మరియు దేశాని కి సేవ చేయడానికి సంబంధించినటువంటి ప్రేరణ ను అందిస్తూనే ఉంటారు. ఈ సంవత్సరం లో చిక్కబళ్ళాపుర కు నేను వెళ్ళిన సందర్భం లో ఆయన కు శ్రద్ధాంజలి ని సమర్పించినప్పటి కొన్ని దృశ్యాలు ఇవిగో.’’
‘‘కష్టించి పని చేస్తున్నటువంటి ఇంజినీర్ లు అందరి కి #EngineersDay తాలూకు శుభాకాంక్ష లు. వారి యొక్క నూతన ఆవిష్కరణ యుక్త ఆలోచన లు మరియు అలుపు ఎరుగనటువంటి సమర్పణ భావం మన దేశం యొక్క ప్రగతి కి ఊతం గా నిలుస్తున్నాయి. మౌలిక సదుపాయాల రంగం లో అద్భుతాలు మొదలుకొని సాంకేతిక విజ్ఞాన రంగం లో సాఫల్యాల వరకు చూస్తే, వారు అందించినటువంటి తోడ్పాటు లు మన జీవనం లోని ప్రతి ఒక్క పార్శ్వంతో జతపడి ఉన్నాయి.’’ అని పేర్కొన్నారు.
రైల్వే మంత్రిత్వ శాఖ
ఇండియన్ రైల్వే ఇన్స్టిట్యూట్ ఫర్ మెకానికల్ అండ్ ఎలక్ట్రికల్ ఇంజినీరింగ్  ను జమాల్పూర్ నుండి లక్నోకు మార్చడం గురించి స్పష్టత
ఇండియన్ రైల్వే ఇన్స్టిట్యూట్ ఫర్ మెకానికల్ అండ్ ఎలక్ట్రికల్ ఇంజినీరింగ్  ను జమాల్పూర్ నుండి లక్నోకు మార్చాలని యోచిస్తున్నట్లు మీడియాలో వార్తలు వచ్చాయి.
(ఐఆర్ఐఎంఈఈ ని జమాల్పూర్ నుండి లక్నోకు మార్చడానికి సంబంధించి ఎటువంటి ప్రణాళిక తమ పరిశీలనలో లేదని రైల్వే మంత్రిత్వ శాఖ స్పష్టం చేసింది. ఈ దిశగా వస్తోన్న వార్తలు, వాదనలు పూర్తిగా సత్య దూరమైనవని, తప్పు దారి పట్టించేవని తెలిపింది. వీటికి రైల్వే మంత్రిత్వ శాఖ ఆమోదం లేదని స్పష్టం చేసింది. వాస్తవానికి, రవాణా సాంకేతిక పరిజ్ఞానం మరియు నిర్వహణలో విద్యా కార్యక్రమాలను అందించడానికి ఐఆర్ఐఎంఈఈ కార్యకలాపాలను విస్తరించాలని రైల్వే మంత్రిత్వ శాఖ ఒక ప్రణాళికను రూపొందించింది. ప్రస్తుత కోర్సులకు తోడు అదనంగా 1 సంవత్సరం నిడివితో గల పలు డిప్లమా కోర్సులను జమాల్పూర్లో ప్రవేశపెట్టాలని యోచిస్తున్నారు, ఇందుకు గాను పాఠ్యాంశాల అభివృద్ధి మరియు రూపకల్పన జరుగుతోంది. ఐఆర్ఐఎంఈఈ చరిత్ర మరియు వారసత్వం గురించి భారతీయ రైల్వే చాలా గర్వంగా ఉందని.. దీనిని ప్రస్తుతం ఉన్న ప్రదేశం నుండి మార్చే ప్రశ్నేలేదని రైల్వే స్పష్టం చేసింది. వాస్తవానికి ఈ రైల్వే ఇన్స్టిట్యూట్ను మరింత బలోపేతం చేయడంతో పాటుగా ఇప్పుడున్న ప్రదేశంలోనే దాని పాత్రలను మరింత విస్తరిచే దిశగా అన్ని ప్రయత్నాలు సాగుతున్నాయి. భారతదేశంలో సాధారణ రవాణా రంగం మరీ ముఖ్యంగా రైల్వేలు మేటి వృద్ధితో పరివర్తనను నమోదు చేస్తూ ముందుకు సాగుతున్నాయి. భారత రైల్వే కు చెందిన జమాల్పూర్లోని ఐఆర్ఐఎంఈఈ వంటి బాగా అభివృద్ధి చెందిన శిక్షణ మరియు విద్యా సౌకర్యం భారత రైల్వే ఉద్యోగులకు శిక్షణ ఇవ్వడంలో ప్రముఖ పాత్ర పోషించడమే కాకుండా, బీహార్ మరియు పొరుగు ప్రాంతాల యువతకు అధిక నాణ్యత గల వృత్తి విద్యను మరియు నైపుణ్యాలను అందిస్తూ వస్తోంది. దీనికి తోడు ఈ ప్రాంతం ఆర్థిక అభివృద్ధికి కూడా దోహదం చేస్తోంది.
సాంఘిక న్యాయం, మరియు సాధికారత మంత్రిత్వ శాఖ
సామాజిక న్యాయం మరియు సాధికారత మంత్రిత్వ శాఖ టోక్యో 2020 పారాలింపిక్ పతక విజేతలు & భారత బృంద సభ్యులను సత్కరించింది
పారాలింపిక్ విజేతలకు మంత్రిత్వ శాఖ మొదటిసారిగా నగదు పురస్కారాలను అందిస్తుంది
కేంద్ర సామాజిక న్యాయం మరియు సాధికారత శాఖ మంత్రి డాక్టర్ వీరేంద్ర కుమార్ మరియు కేంద్ర సామాజిక న్యాయం & సాధికారత శాఖ సహాయ మంత్రి శ్రీ రామదాస్ అథవాలే కన్వెన్షన్ హాలులో జరిగిన వేడుకలో టోక్యో 2020 పారాలింపిక్ పతక విజేతలు మరియు భారత బృందంలోని ఇతర సభ్యులు మరియు వారి కోచ్లను సన్మానించారు. ఈ రోజు న్యూఢిల్లీలోని హోటల్ అశోకలో వికలాంగుల సాధికారత విభాగం ద్వారా ఈ సన్మాన కార్యక్రమం నిర్వహించారు. ఇండియన్ పారాలింపిక్ కమిటీ ఆఫీస్ బేరర్లు, శ్రీ అవినాష్ రాయ్ ఖన్నా, చీఫ్ ప్యాట్రన్, శ్రీమతి దీపా మాలిక్ మరియు ప్రెసిడెంట్ శ్రీ గురుశరన్ సింగ్, సెక్రటరీ జనరల్, సెక్రటరీ, వికలాంగుల సాధికారత విభాగం, శ్రీమతి అంజలి భవ్రా మరియు ఇతర సీనియర్ అధికారులు సన్మాన కార్యక్రమంలో పాల్గొన్నారు.
ఈ సందర్భంగా కేంద్ర సామాజిక న్యాయం మరియు సాధికారత శాఖ మంత్రి డాక్టర్ వీరేంద్ర కుమార్ మాట్లాడుతూ దేశంలో ప్రపంచ స్థాయి దివ్యాంగ క్రీడాకారులను అభివృద్ధి చేయడంలో గణనీయమైన సహకారం అందించినందుకు భారత పారాలింపిక్ జట్టు కోచ్లకు ఆయన కృతజ్ఞతలు తెలిపారు. దివ్యాంగ్ క్రీడాకారులు, వారి కోచ్లు మరియు వారి కుటుంబాల సమష్టి కృషితో పారాలింపిక్ క్రీడలు పెరుగుతాయని మరియు తదుపరి పారాలింపిక్స్లో భారత పతకాల సంఖ్య రెట్టింపు కావాలని ఆయన ఆకాంక్షించారు.
టోక్యో 2020 పారాలింపిక్స్లో అత్యుత్తమ ప్రదర్శన కనబరిచినందుకు మొత్తం భారత పారాలింపిక్ బృందాన్ని, వారి ఎస్కార్ట్లను మరియు వారి కోచ్లను దేశానికి రికార్డు స్థాయిలో పతకాలు సాధించినందుకు శ్రీ రామదాస్ అథవాలే అభినందించారు. పారాలింపిక్ విజేతలకు మొదటిసారిగా సామాజిక న్యాయం & సాధికారత మంత్రిత్వ శాఖ నగదు పురస్కారాలను అందించడానికి నిర్ణయం తీసుకుంది. సామాజిక న్యాయం & సాధికారత మంత్రి బంగారు పతకానికి రూ .10 లక్షలు, వెండి పతకానికి రూ .8 లక్షలు మరియు కాంస్య పతక విజేతలకు రూ.5 లక్షలు నగదు బహుమతిని ప్రకటించారు. నగదు పురస్కారం నేరుగా క్రీడాకారుల బ్యాంక్ ఖాతాలోకి చెల్లించబడుతుంది.
పర్యటక మంత్రిత్వ శాఖ
కొత్తగా ఉన్నతీకరించిన ఐఐటీటీఎం వెబ్సైట్ను 108 జాతీయ, అంతర్జాతీయ భాషల్లో ప్రారంభించిన కేంద్ర పర్యాటక శాఖ మంత్రి శ్రీ ప్రహ్లాద్ సింగ్ పటేల్
ప్రపంచ పర్యావణ దినోత్సవం సందర్భంగా, గ్వాలియర్లోని ఇండియన్ ఇన్స్టిట్యూట్ ఆఫ్ టూరిజం, ట్రావెల్ మేనేజ్మెంట్  నిర్వహించిన కార్యక్రమాన్ని ఉద్దేశించి, వర్చువల్ విధానం ద్వారా కేంద్ర సాంస్కృతిక, పర్యాటక శాఖ మంత్రి  శ్రీ ప్రహ్లాద్ సింగ్ పటేల్ ప్రసంగించారు. కొత్తగా ఉన్నతీకరించిన ఐఐటీటీఎం వెబ్సైట్ను 108 జాతీయ, అంతర్జాతీయ భాషల్లో ప్రారంభించారు. 'ఇంక్రెడిబుల్ ఇండియా టూరిస్ట్ ఫెసిలిటేటర్ సర్టిఫికేషన్'  సమాచార సెమినార్ను, ఆక్వా ఆధారిత సాహస పర్యాటకం 'అట్లాస్'ను కూడా ప్రారంభించారు. మొక్కలు నాటారు.
కేంద్ర పర్యాటక శాఖ కార్యదర్శి శ్రీ అరవింద్ సింగ్, సంయుక్త కార్యదర్శి శ్రీ రాకేష్ వర్మ, ఏడీజీ శ్రీమతి రూపేందర్ బ్రార్, ఆర్థిక సలహాదారు శ్రీ గ్యాన్ భూషణ్ కూడా వర్చువల్ పద్ధతిలో ఈ కార్యక్రమంలో పాల్గొన్నారు.
ఐఐటీఎఫ్సీ కార్యక్రమాన్ని మెచ్చుకున్న కేంద్ర మంత్రి, అందులో పాల్గొన్నవారికి శుభాకాంక్షలు తెలిపారు. అనేక భాషల్లో వెబ్సైట్ను తీసుకొచ్చిన ఐఐటీటీఎంను కూడా అభినందించారు. మనకున్న అతి పెద్ద ఆస్తి పర్యావరణమేనన్న శ్రీ పటేల్, ప్రతి ఒక్కరు సాధ్యమైనన్ని మొక్కలు నాటాలని పిలుపునిచ్చారు. దీంతోపాటు, పర్యావరణ పరిరక్షణ కూడా మన బాధ్యతని, దీనివల్ల మనమంతా ఆరోగ్యంగా జీవిస్తామని స్పష్టం చేశారు. మంచి పర్యావరణాన్ని భావి తరాలకు అందించడం కూడా మన బాధ్యతగా చెప్పారు.
పర్యాటక రంగంలో ఐఐటీటీఎం నిర్వహిస్తున్న పాత్రను అభినందించిన కేంద్ర పర్యాటక శాఖ కార్యదర్శి శ్రీ అరవింద్ సింగ్, ప్రస్తుత మహమ్మారి కాలం ముగిశాక పర్యాటక రంగం మళ్లీ వృద్ధి చెందుతుందని ఆశాభావం వ్యక్తం చేశారు.
'ఇంక్రెడిబుల్ ఇండియా టూరిస్ట్ ఫెసిలిటేటర్ సర్టిఫికేషన్' కోర్సు ప్రస్తుత బృందంలో 2230 మంది ఉన్నారు. మొత్తం 7546 మంది పేర్లు నమోదు చేసుకున్నారు. ప్రతి 25 మంది బృందానికి ప్రతిరోజూ 4 గంటల చొప్పున 7 రోజులపాటు శిక్షణ ఇస్తారు. మూల్యాంకనం తర్వాత వారికి ధృవపత్రాలు అందజేస్తారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఖాదీకి పెరుగుతున్న అంతర్జాతీయ ప్రాచుర్యం మెక్సికన్ రాయబారిని ఐఐటిఎఫ్లోని ఇండియా పెవిలియన్కు ఆకర్షించింది, ఖాదీ వస్త్రాల వైవిధ్యాన్ని ప్రశంసించిన రాయబారి
ప్రపంచ స్థాయిలో ఖాదీకి పెరుగుతున్న ప్రజాదరణ భారతదేశంలోని మెక్సికన్ రాయబారి హిజ్ ఎక్సలెన్సీ ఫెడెరికో సలాస్ దృష్టిని ఆకర్షించింది. ఆయన గురువారం ఇండియా ఇంటర్నేషనల్ ట్రేడ్ ఫెయిర్ 2021లో ఖాదీ ఇండియా పెవిలియన్ను దర్శించారు. ఖాదీకి పెరుగుతున్న ప్రపంచ ప్రాచుర్యాన్ని రాయబారి సలాస్ కొనియాడుతూ, ఖాదీ పెవిలియన్లో సెల్ఫీ పాయింట్లో ఉంచిన మహాత్మా గాంధీ, ప్రధానమంత్రి నరేంద్ర మోడీ ప్రతిమలతో సెల్ఫీలను తీసుకున్నారు. ఖాదీ, గ్రామీణ పరిశ్రమల కమిషన్ సభ్యుడు  మనోజ్ కుమార్ ఆయనకు ఆహ్వానం పలికారు.
రాయబారి పష్మీనా ఉన్ని వడకడాన్ని, మట్టి కుండల తయారీ, చెక్కల ఒత్తిడితో చమురు సంగ్రహణ, అగరబత్తి, చేతితో కాగితం తయారీ ప్రత్యక్ష ప్రదర్శనను చూశారు. అనంతరం ఆయన చేతితో అత్యంత నైపుణ్యంతో వడికిన ఖాదీ వస్త్రాలు, రెడీ మేడ్ దుస్తులు, చేతితో చేసిన ఆభరణాలు, విస్త్రత శ్రేణి గ్రామీణ పరిశ్రమల ఉత్పత్తులను ప్రదర్శిస్తున్న స్టాళ్ళను దర్శించారు. విద్యుత్ కుమ్మరి చక్రంతో మట్టి కుండను తయారు చేసే ప్రయత్నం రాయబారి చేశారు.
ఖాదీ ఇండియా పెవిలియన్లోని వివిధ రకాల ఉత్పత్తులను, ఖాదీ కళాకారుల అద్భుత నైపుణ్యాన్ని సలాస్ ప్రశంసించారు. తమ ఉత్పత్తులను విక్రయించేందుకు ఖాదీ హస్తకళాకారులకు భారీ వేదికను అందించేందుకు ఐఐటిఎఫ్లో ఇంత మహత్తరమైన ఖాదీ పెవిలియన్ ఏర్పాటు చేసిన ఖాదీ, గ్రామీణ పరిశ్రమల కమిషన్ను అభినందిస్తున్నాను. భారత్, మెక్సికోల మధ్య ఖాదీ ఒక ప్రత్యేక బంధాన్ని కలిగి ఉంది, ఇరు దేశాలూ కూడా ప్రపంచవ్యాప్తంగా ఖాదీని ప్రోత్సహించేందుకు మార్గాలను రూపొందిస్తాయని రాయబారి అన్నారు.
యువజన వ్యవహారాలు, క్రీడల మంత్రిత్వ శాఖ
తమ అభిరుచిని అనుసరించి పేదరికాన్ని ఓడించిన జార్ఖండ్ కుర్రాళ్లు ఖేలో ఇండియా యూత్ గేమ్స్ హాకీ సెమీఫైనల్లోకి ప్రవేశించారు.
జార్ఖండ్ 11వ హాకీ ఇండియా సబ్-జూనియర్ పురుషుల జట్టు మార్చి 2021లో జాతీయ ఛాంపియన్షిప్ను గెలుచుకోవడం ద్వారా చరిత్ర సృష్టించింది. వీళ్లు ఇప్పటికే చాలా ముఖ్యమైన కీలకమైన విజయాన్ని సాధించారు. స్క్వాడ్లోని దాదాపు ప్రతి సభ్యుడు జట్టులోకి రావడానికి ముందు పేదరికం, కష్టాలకు వ్యతిరేకంగా సుదీర్ఘమైన భయంకరమైన పోరాటం చేశారు.
మనోహర్ ముండు, 17, లైనప్లోని చురుకైన వారిలో ఒకడు. అతను చిన్నతనంలోనే తన తండ్రిని కోల్పోయాడు. తన చుట్టూ ఉన్న చాలా మంది పిల్లల్లాగే, అతను వెదురు కర్రతో హాకీ ఆడటం ప్రారంభించాడు. వారి ఇష్టమైన క్రీడను కొనసాగించడానికి వారు భరించగలిగేది ఈ కర్ర మాత్రమే. “మేము రోజంతా ఆడతాము; ఖేలో ఇండియా యూత్ గేమ్స్లో వారి మ్యాచ్ ముగిసిన కొద్దిసేపటికే మా వద్ద పరికరాలు లేకపోయినా పర్వాలేదు”అని అతడు చెబుతాడు. ప్రతి జిల్లాలో 25 మంది వర్ధమాన అథ్లెట్లకు మద్దతునిచ్చే రెసిడెన్షియల్ స్కూల్ ఫర్ స్పోర్ట్స్, ఖుంటిలోని జార్ఖండ్ అవాసీయ బాలక్ హాకీ శిక్షణ కేంద్రంలో చేరిన తర్వాత కూడా మనోహర్ కష్టాలు తీరలేదు. అతని వద్ద ఇప్పటికీ బూట్లు లేదా కర్ర కొనడానికి డబ్బు లేదు. ఎవరో ఇచ్చిన వాటితో సరిపెట్టుకోవాల్సి వచ్చింది. అదృష్టవశాత్తూ, అతని కోచ్ ఉదారమైన వ్యక్తి. జత బూట్లు, ఒక మంచి హాకీ స్టిక్ కొన్నాడు. అతని స్నేహితుడి కుటుంబం కూడా ఒకసారి ఆదుకుంది. అభిషేక్ ముండు తండ్రి ఒక పోలీసు. కానీ అతను తన కొడుకును శిక్షణ కోసం అకాడమీకి పంపేంత సంపాదించలేదు. రోజూ రాకపోకలకు అయ్యే ఖర్చు కూడా భరించే పరిస్థితి లేదు. వారి కోచ్ మనోహర్ టోప్నో తన కొడుకును రెసిడెన్షియల్ స్కూల్లో చేర్పించాలని, ఆశలు వదులుకోవద్దని అభిషేక్ తండ్రిని ఎలాగోలా ఒప్పించాడు. “ఈ ప్రాంతంలో వెన్ను విరిచే పేదరికం ఉంది. కోవిడ్ లాక్డౌన్ సమయంలో, ప్రతి ఆటగాడు, తమ కుటుంబాలను పోషించుకోవడానికి పని చేయాల్సి ఉంటుంది, అన్ని రకాల నీచమైన పనులు చేయాల్సి వచ్చింది. పెద్దలు కూడా రెండు జీవితాలను బ్యాలెన్స్ చేయలేరు, ఈ అబ్బాయిలు చేసేలా ” అని టాప్నో కోపంతో చెప్పారు.
డుగ ముండా చాలా చిన్న వయస్సులోనే రెసిడెన్షియల్ పాఠశాలకు వచ్చాడు. “నేను మా నాన్నకు వ్యవసాయ పనుల్లో సహాయం చేయడానికి ఇంటికి తిరిగి వెళ్తాను. మేము కూలీలను తీసుకోలేము. నా పురోగతిని చూసి నా తల్లిదండ్రులు సంతోషంగా ఉన్నారు, కానీ పొట్టగడవడం మాకు ఇప్పటికీ చాలా కష్టమైన పని. ” అని అన్నాడు. ప్రభుత్వం ఆధ్వర్యంలో నడిచే అవాసియా సెంటర్లోని జట్టులోని బాలుడు బిల్సన్ డోడ్రే. అతను అడవిలో సుదూర గ్రామం నుండి వచ్చాడు. రాష్ట్రంలో పేదరికం భిన్నమైన ఛాయలను కలిగి ఉంది. అదే హాకీ టీమ్లో ఏకలవ్య మోడల్ రెసిడెన్షియల్ స్కూల్స్. టాటా అకాడమీలోని బాలురు ఏసీ గదుల్లో నివసిస్తున్నారు రోజుకు రూ.450 విలువైన ఆహారం పొందుతారు. అవాసియా సెంటర్లోని బాలురు అయితే రోజుకు రూ.150 నుంచి 175 వరకు ఆహారం తీసుకుంటున్నారు. అయినా అదే పట్టుదలతో ఆడి పతకాలు సాధిస్తున్నారు. వీడియోలు చూస్తూ, టోర్నీల్లో పాల్గొనడం ద్వారా ఆధునిక సౌకర్యాలు, వ్యూహాల గురించి నేర్చుకుంటారు. ఇప్పుడు ఖేలో ఇండియా గేమ్స్లోనూ చరిత్ర సృష్టించేందుకు సిద్ధంగా ఉన్నారు. బాలురు, బాలికల జట్లు ఇప్పటికే సెమీఫైనల్స్లో ఉన్నాయి. కనీసం ఒక్క స్వర్ణం అయినా గెలుస్తామన్న నమ్మకంతో ఉన్నారు.